作者：姚勉
词牌/韵律：沁园春

paragraphs: 梅笑东风，只两日间，又新岁华。
有玉龟阿母，献三蟠实，蕊宫仙子，飞七香车。
春满虾帘，雪晴鸳瓦，窗户非烟笼翠纱。
萱堂上，看衣翻戏彩，觞捧流霞。
君家。
元是仙家。
几度看菖蒲九节花。
来剑池丹井，平分风月，一溪流水，犹泛胡麻。
寿庆千秋，荣封两国，绿鬓犹深杨柳鸦。
长生药，在蓬莱顶上，不必丹砂。